TVR Sport va transmite în direct singurul meci feminin care a mai rămas de disputat în sferturile de finală al play-off-ului. Este vorba despre meciul dintre Rapid și CSM București.
TVR Sport va începe emisia de astăzi
Meciul este programat de la ora 16:00. Aceasta este adevărata finală de calificare în semifinale, scorul întâlnirilor directe fiind 1-1. Rapid s-a impus pe propriul teren cu 3-2, iar "tigroaicele" au trecut cu 3-0 de aceleași adversare în sala "Elite".
Amintim că noul canal al Televiziunii Române intră în emisie sâmbătă, 30 martie 2024, la ora 07.00 dimineața.
Reprezentanții au informat că noul post publicat va fi principalul mijloc de promovare a valorilor sportive româneşti, a sportului în general şi a sportului ca mod de viaţă sănătos.
Noul post va transmite Jocurile Olimpice de la Paris
TVR Sport va transmite Jocurile Olimpice de la Paris. Evenimentul se va desfăşura în perioada 26 iulie -11 august 2024, alături de alte canale ale TVR.
Trebuie menționat că postul public va difuza doar parte din eveniment, deoarece drepturile integrale sunt la Eurosport.
În preambulul competiţiei olimpice, TVR SPORT va difuza o serie de podcasturi şi emisiuni speciale. Acestea vor prezenta o parte din poveştile unor campioni de legendă.
Gabriela Szabo, Marian Drăgulescu, Maricica Puică, Leon Rotman sunt doar câţiva dintre cei care vor destăinui telespectatorilor amintiri despre performanţele lor.
Oferta noului post cuprinde campionate şi competiţii internaţionale de fotbal, volei, nataţie, polo, gimnastică, box, snooker, şah, tenis și nu numai.
Vor fi difuzate și momente din istoria strălucită a sportului românesc cu şi despre mari campioni, de la Nadia Comăneci la Sandra Izbaşa, de la Ivan Patzaichin la Cătălin Chirilă sau de la Ilie Năstase la Simona Halep.
TVR Sport poate fi recepționat în toate rețetele de cablu digital
Simultan, canalul de sport va difuza istorii şi portrete ale unor fotbalişti renumiţi, precum şi ale echipelor din fotbalul românesc.
Gazdele programelor TVR Sport vor fi Eda Marcus, Costin Deşliu, Cristian Mândru şi Tudor Furdui, dar şi ceilalţi jurnalişti ai redacţiei sport din TVR.
TVR Sport poate fi recepționat în toate rețetele de cablu digital, dar și pe cablu analogic și antena satelit.